b'\n_START_ARTICLE_\nChris Kyle\n_START_SECTION_\nChrisova mladost\n_START_PARAGRAPH_\nChris Kyle se je rodil 8. aprila 1974 v Odessi (Texas). Bil je prvorojenec u\xc4\x8diteljice v nedeljski \xc5\xa1oli Deby Lynn in diakona Wayne Kenneth Kyla. \xc5\xbdiveli so na ran\xc4\x8du goveda v pode\xc5\xbeelskem delu Texasa. V svoji avtobiografiji je napisal, da se je med tem, ko se je u\xc4\x8dil brati in pisati, nau\xc4\x8dil tudi ljubiti in ceniti oro\xc5\xbeje. Pri osmih letih mu je o\xc4\x8de kupil prvo pu\xc5\xa1ko 30-06 Springfied in kasneje tudi \xc5\xa1ibrovko za lovljenje fazanov, prepelic in divjadi. Kyle je obiskoval srednjo \xc5\xa1olo v Midlothain, v Texsasu. Bil je dober \xc5\xa1portnik, rad pa je igral predvsem nogomet in baseball. Pogosto se je zna\xc5\xa1el v pretepih, v katerih je u\xc5\xbeival, vendar pa se je vedno postavil na stran \xc5\xa1ibkej\xc5\xa1ih, kar ga je nau\xc4\x8dil njegov o\xc4\x8de. Kot tipi\xc4\x8den Teksa\xc5\xa1an je imel tudi Chris rad konje in rodeo. Po kon\xc4\x8dani srednji \xc5\xa1oli si je kruh slu\xc5\xbeil kot profesionalni jezdec na rodeih, vendar se je njegova kariera zaradi \xc5\xa1tevilnih po\xc5\xa1kodb roke hitro kon\xc4\x8dala. Na voja\xc5\xa1ke nabornike je naletel v \xc4\x8dasu \xc5\xa1tudija. \xc5\xbdelel je govoriti z nabornikom vojakov, vendar je imel ta odmor, zato se je na koncu pogovoril z nabornikom mornarice. Ker ni \xc5\xbeelel opravljati navadne slu\xc5\xbebe vojaka temve\xc4\x8d nekaj podobnega "Posebni enoti", je izvedel za tjulnje (SEALS), kamor se je tudi prijavil. Sprva so ga zaradi po\xc5\xa1kodb roke zavrnili, vendar so ga kasneje povabili, da sodeluje pri osnovnem \xc5\xa1olanju, ki ga je s\xc4\x8dasoma uspe\xc5\xa1no zaklju\xc4\x8dil in postal \xc4\x8dlan SEAL Team 3.\n_START_SECTION_\nVoja\xc5\xa1ka kariera\n_START_PARAGRAPH_\nDa lahko postane\xc5\xa1 ameri\xc5\xa1ki tjulenj, mora\xc5\xa1 prestati dolgo in zahtevno usposabljanje. Mornari\xc5\xa1ki osnovni te\xc4\x8daj je Chris opravil z lahkoto, naslednja stopnja, program BUDS pa je bil veliko bolj zahteven, saj je namenjen temu, da izlo\xc4\x8di vse \xc5\xa1ibke kandidate. Po opravljanjem urjenju se je Chris pridru\xc5\xbeil posebni enoti vojne mornarice, kjer mu je bila dodeljena vloga ostrostrelca. Kot odli\xc4\x8den ostrostrelec je slu\xc5\xbeil v \xc5\xa1tevilnih bojih v Iraku. Sodeloval je pri za\xc4\x8detni invaziji leta 2003, v boju pri Fallujahu leta 2004, boril se je v Ramadiju leta 2006 in v Baghdadu leta 2008. Uporniki so ga poimenovali Ramdijev hudi\xc4\x8d (Shaitan Al-Ramdi), na njegovo glavo pa so razpisali 20.000 $ nagrade, ki so jo kasneje dvignili na kar 80.000 $. Med marinci pa je bil Kyle oklican za Legendo, \xc4\x8digar naloga je bila varovati marince. Zanj najhuj\xc5\xa1i boj, ki ga je do\xc5\xbeivel, je bil na njegovi zadnji nalogi pri mestu Sadr leta 2008, ko so bili nasprotniki oboro\xc5\xbeeni veliko bolje kot do sedaj. V svoji avtobiografiji je navedel, da je dosegel 160 potrjenih ubojev in 255 zahtevanih ubojev (ko je bil naboj izstreljen, tar\xc4\x8da zadeta, vendar njena smrt ni potrjena). V \xc4\x8dasu slu\xc5\xbeenja vojni mornarici je bil Kyle ustreljen dvakrat, pre\xc5\xbeivel pa je kar 6 eksplozij improviziranih eksplozivnih naprav. Iz filmov si mogo\xc4\x8de predstavljate, da ostrostrelci vedno streljajo v glavo po pravilu "en strel, ena smrt", vendar pa v resnici u\xc4\x8dinkoviti ostrostrelci dvakrat streljajo v sredino prsi, kjer je center mase telesa.\n_START_SECTION_\nOro\xc5\xbeje\n_START_PARAGRAPH_\nV \xc4\x8dasu treniranja je uporabljal 4 razli\xc4\x8dne pu\xc5\xa1ke, tako da je lahko primerjal, katera je najbolj primerna za dano situacijo. Uporabljal je slede\xc4\x8de: \xe2\x80\xa2 Polavtomatska 7,62 NATO Mk 11 ostrostrelska pu\xc5\xa1ka \xe2\x80\xa2 5,56 NATO Mk 12 specialna ostrostrelska pu\xc5\xa1ka \xe2\x80\xa2 .300 Winchester Magnum M24 ostrostrelska pu\xc5\xa1ka \xe2\x80\xa2 .50 BMG M109 (nikoli uporabljena v Iraku)\n_START_SECTION_\nKonec voja\xc5\xa1ke kariere\n_START_PARAGRAPH_\nNajte\xc5\xbeja odlo\xc4\x8ditev, ki jo je Chris kdaj sprejel, je bila, da zapusti tjulnje. Zaradi voja\xc5\xa1ke kariere je bil ve\xc4\x8dinoma v tujini, zaradi \xc4\x8desar je trpel njegov zakon. Imel je tudi majhnega otroka, ki pa ga skoraj ni poznal. Tako je moral izbirati med vojsko in dru\xc5\xbeino. Ameri\xc5\xa1ko mornarico je zapustil leta 2009. V Texsau si je ustvaril dru\xc5\xbeino z \xc5\xbeeno Tayo in dvema otrokoma. Te\xc5\xbeko se je prilagodil civilnemu \xc5\xbeivljenju, s\xc4\x8dasoma pa je ustanovil varnostno slu\xc5\xbebo CRAFT, leta 2012 pa je iz\xc5\xa1la tudi njegova avtobiografska uspe\xc5\xa1nica z naslovom American Sniper, v kateri opisuje svoje izku\xc5\xa1nje v Ira\xc5\xa1ki vojni. Knjiga je kar nekaj \xc4\x8dasa veljala za prodajno uspe\xc5\xa1nico po New York Timesu. Sodeloval je z FITCO, neprofitno organizacijo, ki nudi doma\xc4\x8do fitnes opremo, individualne programe, osebne treninge in pogovore veteranom, ki trpijo zaradi nezmo\xc5\xbenosti ali za post travmatskim stresom.\n_START_SECTION_\nSmrt in zapu\xc5\xa1\xc4\x8dina\n_START_PARAGRAPH_\nChris je bil znan po tem, da je pomagal vsem, policistom, civilistom, predvsem pa \xc4\x8dlanom voja\xc5\xa1ki dru\xc5\xbein. Zaradi njegovega slovesa ga je kontaktirala Jodi Routh, u\xc4\x8diteljica, ki je \xc5\xbeivela blizu njega. Njen 25-letni sin Eddie Routh je bil upokojen marinec, ki je trpel za post travmatsko stresno motnjo, zato je Chrisa prosila, \xc4\x8de mu lahko pomaga. Chris in njegov prijatelj Chad Littelfield sta povabila Eddija, da se jima pridru\xc5\xbei pri streljanju, saj sta mislila, da mu bo to pomagalo. 2. februarja 2013 se je Chris skupaj s prijateljem Chadom in Eddijem odpeljal do Rough Creek Lodga, kjer naj bi v miru vadili streljanje. Chris je okolico dobro poznal, saj je tam streljati u\xc4\x8dil \xc5\xbee veliko drugih, tja pa je rad peljal tudi svoja otroka. Kmalu po za\xc4\x8detku izleta je Eddie ustrelil oba prijatelja. Chada je petkrat zadel v hrbet, Chrisa pa \xc5\xa1tirikrat v hrbet in enkrat v obraz. Po tem je pobegnil v Chrisovem poltovornjaku, v katerem so se pripeljali. Chrisa in Chada je kasneje na\xc5\xa1el u\xc4\x8ditelj streljanja iz bli\xc5\xbeine. Eddie je po streljanju pobegnil k sestri, kjer je trdil, da je ubil dva \xc4\x8dloveka, preden bi lahko onadva ubila njega. Trdil je, da mu ljudje izsesavajo du\xc5\xa1o in da je svojo du\xc5\xa1o zamenjal za poltovornjak. Ko se je odpeljal domov, ga je aretirala policija. Februarja 2015 so ga obto\xc5\xbeili dvojnega umora. Chrisa so pokopali 12. februarja 2013 v Austinu na Texasa\xc5\xa1kem pokopali\xc5\xa1\xc4\x8du. Spo\xc5\xa1tovanje mu je izkazalo na tiso\xc4\x8de ljudi. Greg Abbott, guverner Texasa, je 2. februarja 2015 v njegovo \xc4\x8dast razglasil ta dan za Chris Kyle Day (dan Chrisa Kyla). Kipar Greg Marra je v \xc4\x8dast njemu in njegovi \xc5\xbeeni postavil spominski kip.'